
เริ่มประชุมเวลา 09.30 น.
เรียนประธานสภา จากการสำรวจบัญชีรายชื่อกับสมาชิกสภา ผู้เข้าประชุมมีจำนวนถูกต้องตรงกันและจำนวนสมาชิกครบองค์ประชุม ขอเชิญประธานสภาดำเนินการตามระเบียบวาระต่อไปเรียนเชิญครับ
ประธานสภา	เรียนสมาชิกสภาทุกท่าน ผมขอเปิดการประชุมสภาสมัยสามัญ สามัญสมัยที่ 1  ประจำปี 2562 ครั้งที่ 1 เวลา 09.30 น. ดำเนินการตามระเบียบวาระดังนี้
ระเบียบวาระที่ 1	เรื่องที่ประธานแจ้งให้ที่ประชุมทราบ
ประธานสภา	ครับสำหรับวันนี้มีอยู่  3 เรื่องด้วยกันที่จะแจ้งให้ทราบ
	1.การจัดทำงบประมาณของจังหวัดให้องค์กรปกครองส่วนท้องถิ่นจัดเรียงลำดับความสำคัญตามงบประมาณรายจ่ายและดำเนินการพิจารณาแต่ละองค์กรปกครองส่วนท้องถิ่นและต้องมีโครงการสำรอง
	2.การของบประมาณขององค์กรปกครองส่วนท้องถิ่นในปี 2564 ของกรมองค์กรปกครองส่วนท้องถิ่นต้องเสนอโดยตรง
	3.การลาของสมาชิกสภาต้องให้เป็นลายลักษณ์อักษรครับ
ระเบียบวาระที่ 2	เรื่องรับรองรายงานการประชุม
ประธานสภา	ในการประชุมสภาเทศบาลตำบลหนองพ้อ เมื่อวันที่ 26 พฤศจิกายน 2561 รายละเอียดก็อยู่ในมือสมาชิกเป็นที่เรียบร้อย ท่านใดจะขอแก้ไข เชิญครับ
มติที่ประชุม	รับรองรายงานการประชุม
ประธานสภา	ในการประชุมสภาเทศบาลตำบลหนองพ้อ เมื่อวันที่ 30 พฤศจิกายน 2561 รายละเอียดก็อยู่ในมือสมาชิกเป็นที่เรียบร้อย ท่านใดจะขอแก้ไข เชิญครับ
มติที่ประชุม	รับรองรายงานการประชุม
ระเบียบวาระที่ 3 	เรื่องที่เสนอใหม่
ประธานสภา	ครับสำหรับวันนี้มีด้วยกันจำนวน 2 ญัตติ ครับขอเชิญผู้เสนอญัตติครับ
นายกเทศมนตรี	เรียนประธานสภา ข้าพเจ้า นายสุพัฒน์  หนูจีนเส้ง ตำแหน่งนายกเทศมนตรีตำบลหนองพ้อ ขอเสนอญัตติ     ขออนุมัติโอนเงินงบประมาณรายจ่ายประจำปีงบประมาณ พ.ศ. 2562 เป็นเงินทั้งสิ้น 120,000 บาท
โอนเพิ่ม (ตั้งจ่ายรายการใหม่)
สำนักปลัด ด้านบริการชุมชนและสังคม แผนงานเคหะและชุมชน งานกำจัดขยะมูลฝอยและสิ่งปฏิกูล  หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทค่าบำรุงรักษาและปรับปรุงครุภัณฑ์ เพื่อโอนตั้งจ่ายรายการใหม่ จำนวน 120,000 บาท รายละเอียดดังนี้ 
เพื่อจ่ายเป็นค่าซ่อมปะผุ พ่นกันสนิม  ทำสี ถังบรรจุขยะ เปลี่ยนยางกันฝุ่น ลูกกลิ้งชุดดันขยะ กันชนหน้า ไฟหมุน ไฟราวหลังคา รถบรรทุกขยะ หมายเลขทะเบียน 80-7403 พัทลุง
รวมโอนเพิ่ม 120,000 บาท 
โอนลด
สำนักปลัด ด้านบริหารงานทั่วไป แผนงานบริหารทั่วไป งานบริหารทั่วไป หมวดเงินเดือนและค่าจ้างประจำ เงินเดือนพนักงาน  จำนวน 120,000 บาท
รวมโอนลด 120,000 บาท
ซึ่งการโอนงบประมาณครั้งนี้ มีเหตุผลดังนี้
1. เพื่อให้รถบรรทุกขยะสามารถใช้ปฏิบัติงานได้ตามปกติ
2. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2541 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น
		ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับญัตติขออนุมัติโอนเงินของสำนักปลัดในการซ่อมแซมรถขยะ จำนวน 120,000 บาท ต่อไปก็เป็นหน้าที่ของสมาชิกสภา เชิญท่านสมาชิกครับ
ศุภชัย  ชูเนียม	เรียนประธานสภา ผมนายศุภชัย  ชูเนียม สท.เขต 1 ผมเห็นด้วยเพราะมีความจำเป็นมากครับ ตอนที่รถเก็บขยะซ่อมอยู่ทำให้ขยะเต็มทุกถัง ชาวบ้านได้รับความเดือดร้อน ผมเห็นด้วยครับ
ประธานสภา	เชิญท่านต่อไปครับ
กมล  ฉิมรักษ์	ผมเห็นด้วยว่าซ่อมมาแล้วมันก็ดีครับ แต่เราต้องดุแลบำรุงรักษาให้ดีๆด้วยครับ ต้องมีน้ำในการล้างทำความสะอาดครับ
ประธานสภา	เชิญท่านต่อไปครับ ถ้าไม่มีผมขอมติครับ ท่านสมาชิกสภาท่านใดเห็นชอบให้โอนเงินงบประมาณรายจ่ายประจำปีพ.ศ.2562 โปรดยกมือครับ
มติที่ประชุม		เห็นชอบ		9	เสียง
		ไม่เห็นชอบ	-	เสียง
		งดออกเสียง	1	คน คือประธานสภา
ประธานสภา	ต่อไปเป็นญัตติ 2 ญัตติขออนุมัติจ่ายขาดเงินสะสมประจำปี 2562 เชิญผู้เสนอญัตติครับ
นายกเทศมนตรี	เรียนประธานสภา ข้าพเจ้านายสุพัฒน์ หนูจีนเส้ง  นายกเทศมนตรีตำบลหนองพ้อขอเสนอญัตติขออนุมัติจ่ายขาดเงินสะสมประจำปีงบประมาณ พ.ศ. ๒๕๖๒  โดยมีหลักการและเหตุผล ดังนี้

หลักการ
ขออนุมัติจ่ายขาดเงินสะสมประจำปีงบประมาณ พ.ศ.๒๕๖๒ เพื่อนำมาจ่ายให้แก่ผู้พิการหรือทุพพลภาพ ซึ่งยังไม่ได้รับเบี้ยความพิการหรือทุพพลภาพตามสิทธิในปีงบประมาณ พ.ศ. ๒๕๕๙ จำนวน 2๒ คน 
งบประมาณ 136,0๐๐ บาท (รายละเอียดตามเอกสารแนบ)
						เหตุผล
๑. เนื่องจากในปีงบประมาณ พ.ศ. ๒๕๕๙  มีการเพิ่มจำนวนเบี้ยความพิการหรือทุพพลภาพจาก ๕๐๐ บาท เป็น ๘๐๐ บาท และเปลี่ยนแปลงสิทธิการได้รับเบี้ยความพิการโดยให้สิทธิผู้ที่ลงทะเบียนสามารถรับเบี้ยความพิการได้ในเดือนถัดไปจากเดิมให้ได้รับสิทธิในปีงบประมาณถัดไป ทำให้งบประมาณที่ได้การจัดสรรจากกรมส่งเสริมการปกครองท้องถิ่นไม่เพียงพอในการจ่ายให้แก่ผู้มีสิทธิ ประกอบกับกรมส่งเสริมการปกครองท้องถิ่นก็มิได้จัดสรรงบประมาณเพิ่มเติมให้แก่เทศบาลตำบลหนองพ้อในปีงบประมาณ พ.ศ. ๒๕๕๙
๒. กรมส่งเสริมการปกครองท้องถิ่นได้จัดสรรงบประมาณเงินอุดหนุนทั่วไปประจำปีงบประมาณ พ.ศ. ๒๕๖๑ เงินอุดหนุนทั่วไปเพื่อเป็นค่าใช้จ่ายโครงการสนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ ประจำปีงบประมาณ พ.ศ. ๒๕๕๙ เพิ่มเติม ให้แก่เทศบาลตำบลหนองพ้อตามสิทธิของผู้พิการหรือทุพพลภาพ จำนวน 128,0๐๐ บาท เมื่อวันที่  ๒๖  กันยายน ๒๕๖๑ ทำให้เทศบาลตำบลหนองพ้อไม่สามารถเบิกจ่ายให้แก่ผู้พิการหรือทุพพลภาพได้ทันในปีงบประมาณ พ.ศ. ๒๕๖๑ เนื่องจากไม่ได้ตั้งประมาณการรายรับและรายจ่ายไว้  เงินจำนวนดังกล่าวจึงตกเป็นเงินสะสมของเทศบาลตำบลหนองพ้อ
๓. เพื่อเป็นการบรรเทาความเดือดร้อนของผู้มีสิทธิได้รับเบี้ยความพิการและเพื่อให้เป็นไปตาม
ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ แก้ไขเพิ่มเติมถึง ฉบับที่ ๓ พ.ศ. ๒๕๕๘ ข้อ ๘๙ องค์ปกครองส่วนท้องถิ่นอาจใช้จ่ายเงินสะสมได้โดยการรับอนุมัติจากสภาท้องถิ่นภายใต้เงื่อนไขดังต่อไปนี้
(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือเป็นกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด
(2) ได้ส่งเงินสมทบกองทุนส่งเสริมของกิจการขององค์กรปกครองส่วนท้องถิ่นแต่ละประเภทตามระเบียบแล้ว
(3) เมื่อได้รับอนุมัติให้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ใช้จ่ายเงินเงินสะสมนั้นเป็นอันพับไป
ดังนั้น ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ พ.ศ.2561 ในครั้งนี้เพื่อสภาเทศบาลตำบลหนองพ้อได้พิจารณา
จึงเรียนมาเพื่อโปรดนำเสนอต่อที่ 		
			   ขอได้โปรดนำเสนอต่อที่ประชุมสภาเทศบาลตำบลหนองพ้อต่อไป
ประธานสภา	ลำดับต่อไปเชิญท่านสมาชิกได้อภิปรายงบประมาณ 136,000 บาท รายละเอียดก็อยู่ในมือสมาชิกเป็นที่เรียบร้อยแล้วเชิญท่านสมาชิกครับ มีหรือไม่ครับ ถ้าไม่มีผมขอมติครับ ท่านสมาชิกสภาท่านใดเห็นชอบให้จ่ายขาดเงินสะสมประจำปี 2562 โปรดยกมือครับ
มติที่ประชุม		เห็นชอบ		9	เสียง
		ไม่เห็นชอบ	-	เสียง
		งดออกเสียง	1	คน คือประธานสภา
ประธานสภา	ต่อไปเป็นการกำหนดสมัยประชุมสมัยสามัญและสมัยแรกของปีถัดไปให้ท่านสมาชิกสภาเสนอแต่ละสมัยและให้มีผู้รับรองด้วยครับ สมัยสามัญ สมัยที่ 2 ประจำปี 2562 เชิญท่านสมาชิกเสนอครับ
ศุภชัย  ชูเนียม	เรียนประธานสภา ผมนายศุภชัย  ชูเนียม สท.เขต 2 ขอเสนอ วันที่ 1 – 30 เมษายน 2562 ครับ
ผู้รับรอง	คุณสมพงศ์  ศรีเงิน,คุณถาวร  ห้วนแจ่ม
ประธานสภา	ท่านสมาชิกท่านใดเห็นเป็นอย่างอื่น เชิญครับ
กมล  ฉิมรักษ์	เรียนประธานสภา ผมนายกมล ฉิมรักษ์ สท.เขต 2 ผมขอเสนอ วันที่ 1 – 30 มิถุนายน 2562 ครับ
ผู้รับรอง	คุณสมเกียรติ  เกื้อชู,คุณสุโท  ปิยะปานันท์
ประธานสภา	ผมขอมติสมัยที่ 2 วันที่ 1 – 30 เมษายน 2562 โปรดยกมือ
มติที่ประชุม	เห็นชอบ 1 เสียง
ประธานสภา	ผมขอมติสมัยที่ 2 วันที่ 1 – 30 มิถุนายน 2562 โปรดยกมือ
มติที่ประชุม	เห็นชอบ	 8 เสียง เป็นวันที่ 1 -30 มิถุนายน 2562
ประธานสภา	มติที่ประชุมสมัยที่ 2 เป็นวันที่ 1 – 30 มิถุนายน 2562 ครับ เชิญสมาชิกสมัยที่ 3 ครับ
กมล  ฉิมรักษ์	กมล  ฉิมรักษ์	เรียนประธานสภา ผมนายกมล ฉิมรักษ์ สท.เขต 2 ผมขอเสนอ วันที่ 10 สิงหาคม – 8 กันยายน 2562
ผู้รับรอง	คุณแวก  คงเมฆ,คุณสมพงศ์  ศรีเงิน
มติที่ประชุม	วันที่ 10 สิงหาคม – 8 กันยายน 2562
ประธานสภา	เชิญท่านสมาชิกเสนอสมัยที่ 4 ครับ
สมเกียรติ  เกื้อชู	เรียนประธานสภา ผมนายสมเกียรติ  เกื้อชู สท.เขต 1 ขอเสนอ                    วันที่ 16 พฤศจิกายน – 15 ธันวาคม  2562 ครับ 
ผู้รับรอง	คุณถาวร  ห้วนแจ่ม,คุณกมล ฉิมรักษ์
มติที่ประชุม	วันที่ 16 พฤศจิกายน – 15 ธันวาคม 2562
ประธานสภา	ต่อไปเป็นสมัยแรกของปีถัดไป เชิญท่านสมาชิกเสนอครับ
ศุภชัย  ชูเนียม	เรียนประธานสภา ผมนายศุภชัย  ชูเนียม สท.เขต 1 ผมขอเสนอ                   วันที่ 1 กุมภาพันธ์ – 1 มีนาคม 2563 ครับ
ผู้รับรอง	คุณสมเกียรติ  เกื้อชู,คุณกมล ฉิมรักษ์
มติที่ประชุม	วันที่ 1 กุมภาพันธ์ – 1 มีนาคม 2563
ประธานสภา	สรุปสมัยประชุมสมัยสามัญ ทั้ง 4 สมัย
		สมัยสามัญสมัยที่ 2 เป็นวันที่ 1 – 30 มิถุนายน 2562
		สมัยสามัญสมัยที่ 3 เป็นวันที่ 10 สิงหาคม – 8 กันยายน 2562
		สมัยสามัญสมัยที่ 4 เป็นวันที่ 16 พฤศจิกายน – 15 ธันวาคม 2562
		และสมัยแรกของปีถัดไปเป็นวันที่ 1 กุมภาพันธ์ – 1 มีนาคม 2563 
ประธานสภา	คับต่อไปเป็นการเลือกคณะกรรมการของแผนพัฒนาครับ มีอยู่ 3 คนด้วยกันได้หมดวาระลงแล้วและมีการเลือกใหม่ครับ เชิญท่านสมาชิกสภาได้เสนอเลยครับ
กมล  ฉิมรักษ์	ผมขอเสนอนายถาวร  ห้วนแจ่ม ครับ
ผู้รับรอง	นายแวก  คงเมฆ,นายศุภชัย  ชูเนียม
ประธานสภา	เชิญท่านต่อไปเสนอครับ
นายสมเกียรติ  เกื้อชู	ผมขอเสนอนายปรีชา  ชาญเมธีครับ
ผู้รับรอง	นายสุโท  ปิยะปานันท์,นายสมพงศ์  ศรีเงิน
ประธานสภา	เชิญท่านต่อไปเสนอครับ
นายสมพงศ์  ศรีเงิน	ผมขอเสนอนายสุชาติ  เทพโนรา ครับ
ผู้รับรอง	นายถาวร  ห้วนแจ่ม,นายสมเกียรติ  เกื้อชู
ประธานสภา	ครับคณะกรรมการแผนพัฒนามีด้วยกัน 3 คน ได้แก่
		1.นายถาวร  ห้วนแจ่ม
		2.นายปรีชา  ชาญเมธี
		3.นายสุชาติ  เทพโนรา
	ต่อไปเป็นการเสนอคณะกรรมการการสนับสนุนการจัดทำแผนซึ่งมีอยู่ด้วยกัน 3 คน ครับ เชิญท่านสมาชิกได้เสนอครับ
นายสมพงศ์  ศรีเงิน	เรียนประธานสภา ผมขอเสนอนายสมเกียรติ  เกื้อชูครับ
ผู้รับรอง	นายถาวร  ห้วนแจ่ม,นายสุโท  ปิยะปานันท์
ประธานสภา	เชิญท่านต่อไปเสนอครับ
นายศุภชัย  ชูเนียม	เรียนประธานสภา ผมขอเสนอนายประสิทธิ์  จันทร ครับ
ผู้รับรอง	นายกมล  ฉิมรักษ์,นายสมศักดิ์  เกตุด้วง
ประธานสภา	ครับก็ได้คณะกรรมการสนับสนุนการจัดทำแผนพัฒนาด้วยกัน 2 คน ได้แก่ 
		1.นายสมเกียรติ  เกื้อชู
		2.นายประสิทธิ์  จันทร
ประธานสภา	ครับต่อไปเป็นการเลือกคณะกรรมการติดตามแผนพัฒนา เชิญท่านสมาชิกเสนอครับ
นายสมพงศ์  ศรีเงิน 	เรียนประธานสภา ผมขอเสนอนายสุโท  ปิยะปานันท์ ครับ
ผู้รับรอง	นายถาวร  ห้วนแจ่ม,นายสมศักดิ์  เกตุด้วง
นายสุโท  ปิยะปานันท์ 	เรียนประธานสภา ผมขอเสนอนายศุภชัย  ชูเนียม ครับ
ผู้รับรอง	นายสมเกียรติ  เกื้อชู,นายสมพงศ์  ศรีเงิน
นายสมเกียรติ เกื้อชู	เรียนประธานสภาผมขอเสนอนายสมพงศ์  ศรีเงิน ครับ
ผู้รับรอง	นายถาวร  ห้วนแจ่ม,นายสมศักดิ์  เกตุด้วง
ประธานสภา	ครับคณะกรรมการติดตามจัดทำแผนพัฒนา มีอยู่ 3 คนได้แก่
		1.นายสุโท  ปิยะปานันท์
		2.นายศุภชัย  ชูเนียม
		3.นายสมพงศ์  ศรีเงิน	
ระเบียบวาระที่ 4 	เรื่องอื่นๆ
ประธานสภา	เชิญท่านสมาชิกครับท่านใดมีเรื่องจะเสนอแนะหรือปรึกษาหารือเชิญครับ ถ้าไม่มีสำหรับวันนี้ผมขอขอบคุณท่านสมาชิกสภาทุกท่านที่เข้าร่วมประชุม สำหรับวันนี้ผมขอปิดการประชุมครับ
ปิดประชุมเวลา 10.10 น.

	(ลงชื่อ)				ประธานกรรมการตรวจรายงานการประชุม
   		  (นายสมพงศ์   ศรีเงิน)
	(ลงชื่อ)				กรรมการตรวจรายงานการประชุม
		  (นายสุโท  ปิยะปานันท์)
	(ลงชื่อ)				กรรมการตรวจรายงานการประชุม

